
UZNESENIE VLÁDY SLOVENSKEJ REPUBLIKY

č. 175
z 11. mája 2016
k návrhu na uzavretie Protokolu k Severoatlantickej zmluve o pristúpení Čiernej Hory
	Číslo materiálu:
	16898/2016

	Predkladateľ:
	minister zahraničných vecí a európskych záležitostí


Vláda
A. súhlasí
A.1. s návrhom na uzavretie Protokolu k Severoatlantickej zmluve o pristúpení Čiernej Hory (ďalej len „protokol“);
B. odporúča

prezidentovi SR
B.1. splnomocniť ministra zahraničných vecí a európskych záležitostí a ako alternátov štátneho tajomníka Ministerstva zahraničných vecí a európskych záležitostí SR a stáleho predstaviteľa SR pri NATO na podpis protokolu s výhradou ratifikácie,
B.2. ratifikovať protokol po vyslovení súhlasu Národnej rady SR,
Národnej rade SR
B.3. vysloviť súhlas s protokolom;
C. poveruje

predsedu vlády 

C.1. predložiť protokol Národnej rade SR na vyslovenie súhlasu,
ministra zahraničných vecí a európskych záležitostí 

C.2. odôvodniť návrh na súhlas s protokolom v Národnej rade SR;
D. ukladá

ministrovi zahraničných vecí a európskych záležitostí 

D.1. vykonať príslušné opatrenia spojené s nadobudnutím platnosti protokolu,
D.2. zabezpečiť uverejnenie protokolu v Zbierke zákonov Slovenskej republiky.
Vykonajú: 
predseda vlády 

minister zahraničných vecí a európskych záležitostí 
Na vedomie: 
prezident SR
predseda Národnej rady SR

